钦定古今图书集成/理学汇编/学行典/第208卷 > 孙文原
## 钦定古今图书集成/理学汇编/学行典/第208卷 > 孙文原

按《宁波府志》：“孙文原，字宗道，慈谿人。经明行修。母王
氏没时，授经于崇德，闻讣，不限昼夜，徒步而归，哀毁
骨立。父嵩病泄痢，文原尝粪甜，知不可生，吁天求代，
刲股肉以进，疾遂愈。文原孝心纯至，惟恐人知。或见
其股痕，即掩覆曰：‘尝病疮耳’。领乡荐，官都昌，辄号哭
曰：‘禄不逮养，食宁下咽耶’。清德懿行，人多称之。”